સોમવારે આ બનાવટી યાદી મામલે ફરિયાદ કરવા અર્થે ગુજરાત કોંગ્રેસે અમદાવાદ પોલીસ સમક્ષ અરજી કરી હતી અને સાથે ચૂંટણી પંચમાં પણ ફરિયાદ નોંધાવી હતી. આ બનાવટી યાદીમાં પ્રદેશ પ્રમુખ ભરતસિંહ સોલંકીની સહી ઉપરાંત કોંગ્રેસના બનાવટી લેટરપેડનો પણ ઉપયોગ કરવામાં આવ્યો હતો. ચૂંટણી પહેલા લોકોને ગેરમાર્ગે દોરવા માટે આ કૃત્ય કરાયું હોવાના આરોપ સાથે કોંગ્રેસ દ્વારા આ મામલે ચૂંટણી પંચમાં ફરિયાદ નોંધાવવામાં આવી છે. ભરતસિંહ સોલંકીએ તો રવિવારે રાત્રે જ આનો આરોપ ભાજપ પર મુક્યો હતો.